******

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**

**Շ Ի Ր Ա Կ Ի Մ Ա Ր Զ**

**Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն Ի**

**«07» ապրիլի 2017 թվական**

**Ա Ր Ձ Ա Ն Ա Գ Ր ՈՒ Թ Յ ՈՒ Ն N 2/2**

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ Ա Ն**

**Շ Ի Ր Ա Կ Ի Մ Ա Ր Զ Ի Գ Յ ՈՒ Մ Ր Ի Հ Ա Մ Ա Յ Ն Ք Ի**

 **Ա Վ Ա Գ Ա Ն ՈՒ Ե Ր Կ Ր Ո Ր Դ Ն Ս Տ Ա Շ Ր Ջ Ա Ն Ի Հ Ե Ր Թ Ա Կ Ա Ն Ն Ի Ս Տ Ի**

**ՆԻՍՏԸ ԱՐՁԱՆԱԳՐՈՒՄ Է Գյումրու համայնքապետարանի աշխատակազմի քարտուղար Ռոբերտ Ասատրյանը**

**ՆԻՍՏԻՆ ՄԱՍՆԱԿՑՈՒՄ ԵՆ Գյումրի համայնքի ավագանու թվով 17 (տասնյոթ) անդամներ՝**

Ս.Բալասանյան, Ա.Ադամյանը, Հ.Կարապետյանը, Լ.Խաչատրյանը, Է.Մկրտչյանը, Տ.Հովհաննիսյանը, Մ.Սահակյանը, Լ.Սանոյանը, Վ.Եդիգարյանը, Ա.Գրիգորյանը, Վ.Հունանյանը, Գ.Սարգսյանը, Կ.Միքայելյանը, Տ.Փանոսյանը, Գ.Գրիգորյանը, Կ.Թաթարյանը, Ա.Տոնոյանը, որոնց գրանցման արդյունքների վերաբերյալ հայտարարությամբ հանդես եկավ Գյումրու համայնքապետարանի աշխատակազմի քարտուղար Ռ.Ասատրյանը:

  **Անհարգելի բացակայում են Գյումրի համայնքի ավագանու «Բարգավաճ Հայաստան», «Հայկական Վերածնունդ», «ԳԱԼԱ» խմբակցություններից թվով 16 (տասնվեց) անդամներ:**

**ՆԻՍՏԻՆ ՀՐԱՎԻՐՎԱԾ ԵՆ`** համայնքապետարանի աշխատակազմի բաժինների պետերը:

**ՆԻՍՏԻՆ ՄԱՍՆԱԿՑՈՒՄ ԵՆ ՆԱԵՎ`**

**ԶԼՄ-ների ներկայացուցիչներ, ՀԿ-ներ (ցուցակը կցվում է) և մի խումբ քաղաքացիներ:**

**ԼՍԵՑԻՆ.**

1. **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԱՊՐԻԼԻ 7-Ի ՀԵՐԹԱԿԱՆ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ**

 **(Զեկուցող՝ Ս.Բալասանյան)**

**ՔՎԵԱՐԿՈՒԹՅՈՒՆ**

**կողմ – 17**

 **դեմ – 0**

**ձեռնպահ – 0**

**ՈՐՈՇԵՑԻՆ.**

 Հաստատել Գյումրի համայնքի ավագանու 2017 թվականի ապրիլի 7-ի հերթական նիստի օրակարգը՝ համաձայն հավելվածի:

**Որոշումն ընդունվեց**

**ԼՍԵՑԻՆ.**

1. **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2016 ԹՎԱԿԱՆԻ ԴԵԿՏԵՄԲԵՐԻ 12-Ի N 218–Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**(Զեկուցող՝ Լ.ՋԻԼԱՎՅԱՆ)**

**ՔՎԵԱՐԿՈՒԹՅՈՒՆ**

**կողմ – 17**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Հայաստանի Հանրապետության Շիրակի մարզի Գյումրի համայնքի 2017 թվականի բյուջեի NN 2,3,6 հատվածներում կատարել փոփոխություններ՝ համաձայն NN 1,2,3 հավելվածների:

2.Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին` կատարել համապատասխան փոփոխությունները` օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

1. **ՄԱՅԻՍՅԱՆ ՏՈՆԵՐԻ ԿԱՊԱԿՑՈՒԹՅԱՄԲ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**

 **(Զեկուցող՝ Լ. ՋԻԼԱՎՅԱՆ)**

**Արտահայտվեցին.**

 **Լ.Խաչատրյան.-«**Առաջարկում եմ «Մայիսյան տոների կապակցությամբ դրամական օգնություն հատկացնելու մասին» որոշման 3-րդ հավելվածումնշված Արցախյան պատերազմի 1-ին կարգի հաշմանդամ թվով 15 (տասնհինգ) ազատամարտիկներից յուրաքանչյուրին հատկացվելիք 15000 (տասնհինգ հազար) դրամ գումարը ավելացնել 5000 (հինգ հազար) դրամով և նրանցից յուրաքանչյուրին հատկացնել 20000 (քսան հազար) Հայաստանի Հանրապետության դրամ»:

**Առաջարկն ընդունվեց:**

**ՔՎԵԱՐԿՈՒԹՅՈՒՆ**

**կողմ – 17**

 **դեմ – 0**

**ձեռնպահ – 0**

**ՈՐՈՇԵՑԻՆ.**

1 Ղեկավարվելով «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 10-րդ և 11-րդ մասերով, 18-րդ հոդվածի 1-ին մասի 7-րդ կետով, հիմք ընդունելով Գյումրու զինկոմիսարիատի ներկայացրած ցուցակները և «Երկրապահ կամավորների միության» Գյումրու տարածքային բաժանմունքի նախագահ՝ Յուրիկ Ալեքսանյանի ներկայացրած գրությունները (համայնքապետարանում մուտքագրված համապատասխանաբար 2017 թվականի մարտի 23-ին՝ N5838, մարտի 24-ին՝ N 5870 թվագրություններով)՝ **Գյումրի** **համայնքի ավագանին որոշում է.**

1.Հատկացնել դրամական օգնություն սոցիալապես անապահով պայմաններում ապրող ներքոգրյալ ընտանիքներին և անձանց.

1) Արցախյան պատերազմում (1991-1994թվականներին) զոհված թվով 104 (մեկ հարյուր չորս) ազատամարտիկների ընտանիքներից յուրաքանչյուրին՝ 20000 (քսան հազար) Հայաստանի Հանրապետության դրամ, ընդամենը՝ 2 080 000 (երկու միլիոն ութսուն հազար) Հայաստանի Հանրապետության դրամ՝ համաձայն N1 հավելվածի,

2) զոհված (մահացած) թվով 170 (մեկ հարյուր յոթանասուն) զինծառայողների ընտանիքներից յուրաքանչյուրին՝ 20000 (քսան հազար) Հայաստանի Հանրապետության դրամ, ընդամենը՝ 3 400 000 (երեք միլիոն չորս հարյուր հազար) Հայաստանի Հանրապետության դրամ՝ համաձայն N 2 հավելվածի,

3) Արցախյան պատերազմի 1-ին կարգի հաշմանդամ թվով 15 (տասնհինգ) ազատամարտիկներից յուրաքանչյուրին՝ 20000 (քսան հազար) Հայաստանի Հանրապետության դրամ, ընդամենը 300 000 (երեք հարյուր հազար) Հայաստանի Հանրապետության դրամ ՝ համաձայն N3 հավելվածի,

4) 2-րդ, 3-րդ կարգի հաշմանդամ թվով 237 (երկու հարյուր երեսունյոթ) ազատամարտիկներից յուրաքանչյուրին՝ 10000 (տաս հազար) Հայաստանի Հանրապետության դրամ, ընդամենը՝ 2 370 000 (երկու միլիոն երեք հարյուր յոթանասուն հազար) Հայաստանի Հանրապետության դրամ՝ համաձայն N 4 հավելվածի,

5) Գյումրի քաղաքի` Հայրենական Մեծ պատերազմի մասնակից թվով 38 (երեսունութ) վետերաններից յուրաքանչյուրին՝ 15000 (տասնհինգ հազար) Հայաստանի Հանրապետության դրամ, ընդամենը 570 000 (հինգ հարյուր յոթանասուն հազար) Հայաստանի Հանրապետության դրամ՝ համաձայն N5 հավելվածի:

6) 1956 թվականի հոկտեմբերին Հունգարիայի հեղաշրջման ճնշմանը մասնակից թվով 33 (երեսուներեք) վետերաններից յուրաքանչյուրին՝ 15000 (տասնհինգ հազար) Հայաստանի Հանրապետության դրամ, ընդամենը՝ 495 000 (չորս հարյուր իննսունհինգ հազար) Հայաստանի Հանրապետության դրամ՝ համաձայն N6 հավելվածի:

7) Երկրապահ կամավորականների միության անդամներ սոցիալապես անապահով թվով 15 (տասնհինգ) ազատամարտիկներից յուրաքանչյուրին՝ 15000 (տասնհինգ հազար) Հայաստանի Հանրապետության դրամ, ընդամենը 225 000 (երկու հարյուր քսանհինգ հազար) Հայաստանի Հանրապետության դրամ՝ համաձայն N 7 հավելվածի,

2.Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2017 թվականի բյուջեի 10/4/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

1. **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ՀՈՂԱՄԱՍԵՐՆ ԱՃՈՒՐԴՈՎ ՕՏԱՐԵԼՈՒ ԵՎ ԱՃՈՒՐԴԻ ՄԵԿՆԱՐԿԱՅԻՆ ԳՆԵՐ ՈՒ ՊԱՅՄԱՆՆԵՐ ՀԱՍՏԱՏԵԼՈՒ ՄԱՍԻՆ**

**(Զեկուցող՝ Հ.ԳԱՍՊԱՐՅԱՆ)**

**ՔՎԵԱՐԿՈՒԹՅՈՒՆ**

**կողմ – 17**

 **դեմ – 0**

**ձեռնպահ – 0**

**ՈՐՈՇԵՑԻՆ.**

 Գյումրի համայնքի սեփականությունը հանդիսացող, կառուցապատման նպատակով առանձնացված հողամասերն օտարել աճուրդով և հաստատել աճուրդի մեկնարկային գներն ու պայմանները՝ համաձայն հավելվածի:

**Որոշումն ընդունվեց**

**ԼՍԵՑԻՆ.**

1. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ «ԳՅՈՒՄՐՈՒ ՖՐԻՏՅՈՖ ՆԱՆՍԵՆԻ ԱՆՎԱՆ ԵՐԵԽԱՆԵՐԻ ԽՆԱՄՔԻ ԵՎ ՊԱՇՏՊԱՆՈՒԹՅԱՆ N 2 ԳԻՇԵՐՕԹԻԿ ՀԱՍՏԱՏՈՒԹՅՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ (ՄՇՏԱԿԱՆ) ՕԳՏԱԳՈՐԾՄԱՆ ԻՐԱՎՈՒՆՔՈՎ ՀՈՂԱՄԱՍ ՏՐԱՄԱԴՐԵԼՈՒ ՄԱՍԻՆ

 **(Զեկուցող՝ Հ.ԳԱՍՊԱՐՅԱՆ)**

**ՔՎԵԱՐԿՈՒԹՅՈՒՆ**

**կողմ – 17**

 **դեմ – 0**

**ձեռնպահ – 0**

**ՈՐՈՇԵՑԻՆ.**

1. Հայաստանի Հանրապետության Շիրակի մարզի Գյումրի քաղաքի Շիրակացու փողոց N 10 հասցեի շենք շինությունների պահպանման և սպասարկման համար զբաղեցված, բնակավայրերի նպատակային նշանակության հասարակական կառուցապատման գործառնական նշանակությամբ 0.40995 (զրո ամբողջ քառասուն հազար ինը հարյուր իննսունհինգ տասհազարերորդական) հեկտար մակերեսով հողամասն անհատույց (մշտական) օգտագործման տրամադրել Հայաստանի Հանրապետության աշխատանքի և սոցիալական հարցերի նախարարության «Գյումրու Ֆրիտյոֆ Նանսենի անվան երեխաների խնամքի և պաշտպանության N 2 գիշերօթիկ հաստատություն» պետական ոչ առևտրային կազմակերպությանը:
2. Սույն որոշումից բխող գործառույթների ձևակերպումներն իրականացնել օրենսդրությամբ սահմանված կարգով:

**Որոշումն ընդունվեց**

**ԼՍԵՑԻՆ.**

1. **ՔԱՂԱՔԱՑԻ ՀՈՎՀԱՆՆԵՍ ԱՎԵՏԻՔԻ ՇԵԿՈՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՏՐԱՆՍՊՈՐՏԱՅԻՆ ՄԻՋՈՑԻ 2017 ԹՎԱԿԱՆԻ ԳՈՒՅՔԱՀԱՐԿԻ ՆԿԱՏՄԱՄԲ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ**

 **(Զեկուցող՝ Ս.ՄԻՆԱՍՅԱՆ)**

**ՔՎԵԱՐԿՈՒԹՅՈՒՆ**

**կողմ – 17**

 **դեմ – 0**

**ձեռնպահ – 0**

**ՈՐՈՇԵՑԻՆ.**

1.Սահմանել արտոնություն քաղաքացի Հովհանես Ավետիքի Շեկոյանին սեփականության իրավունքով պատկանող տրանսպորտային միջոցի 2017 թվականի գույքահարկի նկատմամբ՝ ազատելով գույքահարկի 60203 (վաթսուն հազար երկու հարյուր երեք) Հայաստանի Հանրապետության դրամ գումարի վճարումից:

2. Սույն որոշումն ուժի մեջ է մտնում ընդունմանը հաջորդող օրվանից:

**Որոշումն ընդունվեց**

**ԼՍԵՑԻՆ.**

1. **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ ՀԵՐԹԱԿԱՆ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ**

**(Զեկուցող՝ Ս.ԲԱԼԱՍԱՆՅԱՆ)**

**ՔՎԵԱՐԿՈՒԹՅՈՒՆ**

**կողմ – 17**

 **դեմ – 0**

**ձեռնպահ – 0**

**ՈՐՈՇԵՑԻՆ.**

 Գյումրի համայնքի ավագանու հերթական նիստի գումարման օր սահմանել 2017 թվականի մայիսի 5-ը:

 **Որոշումն ընդունվեց**